Klemens av Alexandria

Klemens av Alexandria (gammelgresk: Κλήμης ὁ Ἀλεξανδρεύς; latin: Titus Flavius Clemens, født ca. 150 i Athen, død ca. 215-217)Buell (1999), s. 10. var en gresk oldkirkelig teolog og en meget innflytelsesrik lærer som underviste i filosofi i Alexandria i Egypt. Han ble omvendt til kristendommen av Pantaenus som hadde grunnlagt den kateketiske skole i Alexandria, som den gang var det østlige middelhavsområdets intellektuelle hovedstad. Klemens etterfulgte sin mester som leder for denne skole omkring 180. Han virket der i over tyve år.

Blant elevene hans var Origenes og Alexander av Jerusalem. Han var en konvertitt til kristendommen, en utdannet mann som var kjent med antikkens greske filosofi og litteratur. Som hans tre hovedverk viser, ble Klement påvirket av hellenistisk filosofi i større grad enn noen annen kristen tenker i denne samtiden, og spesielt av Platon og stoikerne.Outler (1940), s. 217. Hans hemmelige verk, som kun eksisterer i fragmenter, antyder at han også var kjent med førkristen jødisk esoterisme og gnostisisme. I et av sine arbeider argumenterte han for at gresk filosofi hadde sitt opphav blant ikke-grekere, og hevdet at både Platon og Pytagoras ble undervist av egyptiske lærde. Press (2003), s. 83. Et brev fra Klemens er eneste kilde til Det hemmelige Markusevangeliet.«Letter of Clement of Alexandria on Secret Mark», Early Christian Writings

Klement blir vanligvis sett på som en av kirkefedrene. Han er æret som en helgen i koptisk kristendom, østlig katolisisme, etiopisk kristendom og anglikanisme. Han ble æret med minnedag 4. desember i vestlig katolisisme fram til 1586, da navnet hans ble fjernet fra den romerske martyrologien av pave Sixtus V etter råd fra kirkehistorikeren Cesare Baronio ettersom noen av synspunktene hans ble stilt spørsmål ved deres ortodoksi.Beswick, Frank (11. desember 2014): «Clement of Alexandria: a Saint Arguing for Both Faith and Philosophy», Decoded PastFredericksen, Linwood : «St. Clement of Alexandria», Britannica Den østlige ortodokse kirke stoppet offisielt all ære for Klement på 1000-tallet. Ikke desto mindre blir han fortsatt ofte referert til som «sankt Klement of Alexandria» av både østortodokseWare, The Orthodox Church, 340; De Young, The Religion of the Apostles, 44; Spark, The Orthodox Study Bible, 1800. og romersk-katolskeAkin, The Fathers Know Best, 45, 52, 61, 73, 93, 141, 224, 354.forfattere, men listes sjelden i moderne helgensamlinger.Som Farmer, David (2011): Oxford Dictionary of Saints, Oxford University Press; Attwater, Donald; John, Cathrine Rachel (1995): The Penguin Dictionary of Saint, Penguin Books.

 Referanser 

 Litteratur 
 Buell, Denise Kimber (1999): Making Christians: Clement of Alexandria and the Rhetoric of Legitimacy. Princeton: Princeton University Press. ISBN 0-691-05980-2.
 Outler, Albert C. (1940): «The "Platonism" of Clement of Alexandria», The Journal of Religion. 20 (3): 217–240. doi:10.1086/482574. S2CID 170209425.
 Press, Gerald A. (2003): Development of the Idea of History in Antiquity. Montreal: McGill-Queen's Press.

 Eksterne lenker 




Kategori:Greske teologer fra oldtiden
Kategori:Personer i oldkirken
Kategori:Kirkefedre
Kategori:Kristne mystikere
Kategori:Personer fra Athen